43 trafikanter havde ikke fået deres kørekort med hjemmefra og 35 blev sigtet for at tale i mobiltelefon under kørslen.

Det var ikke småting, Midt- og Vestjyllands Politi fik ud af at lave en såkaldt udvidet rutinekontrol i samarbejde med andre myndigheder. Det skriver Limfjordupdate.dk Politiet standsede ialt 2.406 køretøjer, og der var noget at komme efter. 43 trafikanter havde ikke fået deres kørekort med hjemmefra, og 35 blev sigtet for at tale i mobiltelefon under kørslen. Desuden havde 55 bilister og passagerer ikke sele på, et overraskende højt tal, lyder det fra politiet. Men her stoppede det ikke. 12 trafikanter blæste alkometeret op over 0,5 promille, og en enkelt var påvirket af narkotika. Desuden måtte tre bilister gå videre eller finde anden transport, da nummerpladerne blev klippet af deres biler.